“Voice 4” Capai Rating Tertinggi, “The Penthouse 3” Catat Penurunan
Drama tvN Voice 4 terus menambah jumlah penontonnya apabila episod kelimanya berjaya merekodkan purata rating sebanyak 3.8 peratus. Angka tersebut merupakan rating tertinggi untuk musim kali ini.  Voice 4 terus menduduki tangga pertama dalam slot waktunya di semua saluran kabel dikalangan demografi utama penonton, berusia 20 hingga 49 tahun dengan purata rating sebanyak 2.2 peratus dan kemuncaknya sebanyak 2.6 peratus. Sementara itu, drama SBS The Penthouse 3 kekal menjadi program yang paling banyak ditonton di semua saluran pada hari Jumaat, walaupun mencatatkan sedikit penurunan jumlah penonton. Drama hit itu memperoleh purata rating sebanyak 16.5 peratus untuk episod kelima.  Akhir sekali, drama KBS 2TV Imitation memperoleh purata rating sebanyak 1.0 peratus untuk episod terbaru. 